Diari Oficial de la Generalitat Valenciana


Sumari del DOGV 9316, del 08-04-2022 (2022/2738)

RESOLUCIÓ de 23 de març de 2022, de la Subdirecció General de Relacions Laborals, per la qual es disposen el registre i la publicació de l'Acord de la comissió negociadora del Conveni col·lectiu del comerç d'activitats diverses de la Comunitat Valenciana, a fi de procedir a l'actualització de les taules salarials (codi conveni número 99175012859329).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2738


Data del document
:   23-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 23 de març de 2022, de la Subdirecció General de Relacions Laborals, per la qual es disposen el registre i la publicació de l'Acord de la comissió negociadora del Conveni col·lectiu del comerç d'activitats diverses de la Comunitat Valenciana, a fi de procedir a l'actualització de les taules salarials (codi conveni número 28738846410695). [2022/2738]  
  
Vista l'acta de la comissió negociadora sobre l'Acord d'actualització de les taules salarials del Conveni col·lectiu del comerç d'activitats diverses de la Comunitat Valenciana, subscrit pels representants de la part social i empresarial, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball; d'acord amb el que s'estableix en l'article 51.1 de l'Estatut d'Autonomia de la Comunitat Valenciana i en el Decret 175/2020, de 30 d'octubre, del Consell pel qual s'aprova el reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 23 de març de 2022.- El subdirector general de Relacions Laborals: Joaquín Vañó Gironés.  
  
  
Acta de la comissió negociadora del Conveni col·lectiu per a la Comunitat Valenciana del sector d'activitats diverses  
  
Per la part empresarial,  
UNIÓN GREMIAL  
  
Joan Antoni Rodilla Cantó  
Rafael Gil Cortes.  
  
Per la part social,  
Per CCOO - FEDERACIÓ DE SERVEIS  
Salvador Mejías Sahuquillo  
  
Per FeSMC-UGT-PV  
Esteban Ramos Cano  
  
A València, sent les 13.00 hores del 14 de març de 2022, a la seu de la Unión Gremial, la mesa negociadora del Conveni del comerç d'activitats diverses per a la Comunitat Valenciana, codi conveni número: 86731166206724; per una part, els membres en representació de l'associació empresarial legitimada en aquest àmbit; i per l'altra, els membres de la part social designats pels sindicats més representatius, a fi d'aplicar l'article 25 del conveni col·lectiu: «En el cas que l'índex de preus al consum (IPC) establit per l'INE per a l'any 2021, en data 31 de desembre de 2021 registre una variació respecte al 0,5 %, s'efectuarà una revisió salarial tan prompte com es constate oficialment aquesta circumstància en la variació sobre la xifra indicada». Per això s'aproven com a taules definitives per a l'any 2021 les següents:  
  
  
TAULES 2021 REVISADES  
IPC 6,5 %  
Grup professional Salari anual Salari mensual  
GRUP V 23.657,30 - 1.577,15 -  
GRUP IV 20.505,57 - 1.367,04 -  
GRUP III 19.100,65 - 1.273,38 -  
GRUP II 16.609,76 - 1.107,32 -  
GRUP I 14.164,50 - 944,30 -  
  
  
Així mateix, i complint allò que estipula el mateix article per a l'any 2022, «els salaris aplicables des de l'1 de gener de 2022 són els reflectits en les taules que figuren en l'annex al final d'aquest conveni, i són el resultat d'aplicar a les taules vigents el 31 de desembre de 2021 o les seues taules revisades, si és procedent, un increment de l'1 %». Per això s'estableixen com a taules per a 2022 les següents:  
  
TAULES 2022  
1,00 %  
Grup professional Salari anual Salari mensual  
GRUP V 23.893,87 - 1.592,92 -  
GRUP IV 20.710,63 - 1.380,71 -  
GRUP III 19.291,66 - 1.286,11 -  
GRUP II 16.775,85 - 1.118,39 -  
GRUP I 14.306,15 - 953,74 -  
  
  
COMPLEMENTS    
La dieta s'abonarà a 49,50 -  
La mitja dieta s'abonarà a 15,69 -  
Complement ad personam, art. 15.8: 84,33 -  
  
  
Finalment, i complint l'últim paràgraf d'aquest article, «els endarreriments, si són procedents per aquesta revisió, es realitzaran en un sol pagament, una vegada constatada per la comissió mixta del conveni el mes de gener de cada any de vigència segons les dades corresponents a l'evolució de l'IPC en el període fixat, mitjançant una acta signada a aquest efecte, de la qual se sol·licitarà depòsit, registre i publicació a l'autoritat laboral». Una vegada les dues parts han analitzat el resultat de l'actualització, i en nom d'una entesa i en un exercici de responsabilitat s'acorda que:  
En compensació dels endarreriments de la clàusula de revisió del conveni col·lectiu, s'estableix una retribució única per a totes les categories de 360 ?, que les empreses faran efectiva abans del 30 de juny de 2022, amb la denominació de «Compensació AYS 2185». Aquesta quantitat serà proporcional als mesos treballats durant l'any 2021, a raó de 30 - mensuals.  
Les empreses que durant l'any 2021 hagen efectuat pagaments a compte o que abonen conceptes salarials que puguen tindre la consideració de compensables i absorbibles abonaran només el diferencial amb aquesta compensació, si existira.  
Cosa que signen els presents com a prova de conformitat.  
Aproven, igualment, la comunicació a l'autoritat laboral competent, i designen Vicente Martínez Trenco perquè tramite la documentació per al registre i posterior publicació.